ኣርባዕተ መራሕቲ ኣብ ኢሂወደግ እተሓቑፉ ውድባት፡ ብዛዕባ'ቲ ኣብቲ ዝሓለፈ ሰሙን ዝተኻየደ ኣኼባ ፈጻሚ ኣካል ናይቲ ውድብ ኣመልኪቶም መግለጺ ሂቦም ነይሮም። ድሕር'ዚ ድማ፡ ቀዳማይ ሚኒስተር ሃይለማርያም ደሳለኝ ኣብ ቤት-ማእሰርቲ ዝርከቡ ናይ ፓለቲካ እሱራት ይዅኑ ካልኦት ዉልቀ-ሰባት ክሶም ደው ንኽብል ወይ ከኣ ብምሕረት ክፍትሑ ምዃኖም ኣፍሊጦም'ዮም። ሰዓታት ጸኒሑ ኸኣ፡ ቤት ጽሕፈት ቀዳማይ ሚኒስተር ኣብ ናይ ፈይስቡክ ገጽ ዘውጽኦ መልእኽቲ ተመሓዪሹ ብከምዚ ኣገባብ ወጺኡ፣ "ብዝገበሩዎ ገበን መሰረት ጕዳዮም ብኣኽባር-ሕጊ ተታሒዙ ዘሎ ሰባት፤ ጕዳዮም ተጻርዩ ፍርዲ ዝተዋህቦም ፖለቲከኛታት ይኹኑ ካልኦት ዉልቀ-ሰባት እሱራት ዝሓሸ ሃገራዊ ስኒት ንምፍጣርን ዲሞክራስያዊ ምሕደራ ንምስፍሕፋሕን ካብ ዝብል ሓሳብ ክስታቶም ደው ክብልን ወይ ከኣ ብምሕረት፡ ማለት ሕግን ቅዋምን ብዘፍቅዶን ኣገባብ፡ ክፍትሑ ተወሲኑ" ብዝብል መልክዕ ፡ መንግስቲ ኢትዮጵያ ነቲ ናይ ፖለቲካ እሱራት ክፍትሑ'ዮም ዝብል መግለጺኡ ሓባቢሉ ንዝተወሰኑ ናይ ሰልፊ ኣባላት ምሕረት ወይ ከኣ ክሶም ደው ኣቢሉ ክፈትሕ ምዃኑ'ዩ ዝገልጽ። ተሓባባሪ ቀዳማይ ሚኒስተር ከም ዝበሉዎ ናይ ፖለቲካ ምሕደራኡ ንከዕቢ ክበሃል ኵሎም ናይ ፖለቲካ እሱራት ክፍትሑ'ዮም ምባል ብጌጋ ዝተጠቕሰ'ዩ ክብል መንግስቲ ንመራኸብ-ብዙሃን ገሊጹ። ነዚ ጕዳይ ብምስዓብ ኣብ ማሕበራዊ-ሚድያ ብዓል መን ክፍትሑ ይኽእሉ ዝብል ዛዕባ ብዙሓት ዝተፈላለየ መልስታት ይህቡሉ ኣለዉ። ብፍላይ ድማ "እቶም ናይ ፖለቲካ እሱራት በዓል መን'ዮም?" ዝብል ሕቶ ኣዛራቢ ጉዳይ ኮይኑ። "ብዝኾነ ናይ ፖለቲካ ጕዳያት መንግስቲ ንሓደ ዉልቀ-ሰብ ካብ ናይ ፖለቲካ ምሕደራ ኣውጺኡ ብምእሳር፡ ምስ ኣሰሮ ድማ ካብታ ፍርዲ ዝተዋህበትላ እዋን ጀሚሩ ናይ ፖለቲካ እሱር ኢሉ ይጽዋዕ" ይብሉ ዶክ.
